# **Claus Waidtløw (f. 1967). Saxofonist & komponist.**

Waidtløw er en af landets mest anerkendte og efterspurgte saxofonister. Han har udgivet 5 albums i eget navn, senest den anmelderroste bigband CD, Playhouse (Gateway Music, 2015), med The Orchestra og Jeff Ballard, samt Flavours (Gateway Music, 2012) med Claus Waidtløw Quartet.

Udover egne projekter, er Waidtløw en eftertragtet ”sideman” og medvirker på mere end 50 CD indspilninger.

Han har spillet med bl.a. Toots Thielemanns, John Scofield, Bill Stewart, Eliane Elias, Carla Bley, Steve Swallow, Christian McBride, Kurt Elling, Mulgrew Miller, Eddie Gomez, Billy Hart, Jeff Ballard, Bob Brookmeyer, Maria Schneider, David Kikoski, Sam Yahell, Marylin Mazur, Lars Jansson og Radioens Bigband.

Siden 2006 medlem af Aarhus Jazz Orchestra (tidligere Klüvers bigband).

Som komponist er Waidtløw anerkendt, både for sine originale og melodiske værker for mindre jazz ensembler og, som komponist til store komplekse værker for bigband.